
Előterjesztő:


		Fenyves Péter
		polgármester








	Előkészítette:
Városfejlesztési és -üzemeltetési Iroda
	







Az ülés típusa: nyilvános

Zárt ülés esetében jogalapja: 
Mötv. 46.§ (2) a)	☐
Mötv. 46.§ (2) b)	☐
Mötv. 46.§ (2) c)	☐

Az előterjesztést véleményezte és az alábbi szempontok szerint tartalmáért felelősséget vállal:
	
	Dátum
	irodavezető neve, aláírása

	szakmai
	2026. szeptember …..
	……………………………..
Hajnal Tibor

	gazdasági-pénzügyi
	2026. szeptember …..
	……………………………...
Joó-Hossó Anita

	jogi
	2026. szeptember …..
	……………………………...
dr. Oross József



Az előterjesztés az alábbi döntési javaslato(ka)t tartalmazza:

	HATÁROZAT-TERVEZET SZÁMA: 1 DB

	Döntéshozatal rendje:
	egyszerű többség

Minősített többség esetén jogalap:
	Mötv/SZMSZ …

	Határozatot kapja: 
· Önkormányzati Iroda – 1 példány
· Városfejlesztési és –üzemeltetési Iroda – 2 példány
· DANU Mérnöki és Tervezői Kft. 1 példány




Az előterjesztést véleményező bizottságok:

	☐ Pénzügyi Bizottság
	☐ Oktatási, Kulturális és Sport Bizottság

	☒ Településfejlesztési Bizottság
	☐ Szociális és Egészségügyi Bizottság



Meghívásra javasolt:

· DANU Mérnöki és Tervezői Kft. részéről: Pál Attila Kristóf, Kertes Tamás

A Képviselő-testület elé terjeszthető:             …………………….
jegyző




JAVASLAT 
MÓR VÁROS ZÖLDINFRASTRUKTÚRA-FEJLESZTÉSI ÉS -FENNTARTÁSI AKCIÓTERVÉNEK JÓVÁHAGYÁSA TÁRGYÁBAN

Mór Városi Önkormányzat Képviselő-testülete a 427/2022. (XI.30.) határozatával döntött a TOP-Plusz 1.3.1-21 „Fenntartható városfejlesztési stratégiák támogatása” című pályázati felhíváson való részvétel tárgyában. A pályázaton részt vevő városok lehetőséget kaptak a fenntartható városfejlesztést szolgáló dokumentumaik kidolgozására. A Projekt fő célja a 2021-2027-es uniós fejlesztési ciklusban a Terület- és Településfejlesztési Operatív Program Plusz programban történő részvételhez szükséges, kötelezően elkészítendő „Fenntartható városfejlesztési stratégia” (FVS) megnevezésű dokumentum megalkotása volt. Az FVS végleges és teljes tartalmához az alábbi feladatokat kellett elvégezni a pályázati felhívás mellékletét képező FVS módszertani útmutató szerinti előírásokkal: 
· Digitális akcióterv (DiA) kidolgozása - városüzemeltetési szolgáltatások és önkormányzati fenntartású közintézmények digitalizációjára irányuló elemzések, felmérések elvégzése,
· Városi zöld átállási és finanszírozási keretrendszer (ZÁF) készítése, a város energiafelhasználásának átfogó energetikai felmérése,
· FVS üzleti modell elkészítése,
· FVS tartalmi felülvizsgálata a 2022-es népszámlálási adatok teljeskörű rendelkezésre állását követően,
· továbbá párhuzamosan sort kellett keríteni a városi ITS felülvizsgálatára is, az FVS tartalmával összhangban.

A Projekt másodlagos célként további fontos – az egyes tervezett fejlesztések megalapozásához szükséges - szakmai dokumentumok, tanulmányok megalkotását, vagy meglévő ilyen anyagok felülvizsgálatát, aktualizálását is lehetővé tette. Ezért betervezésre került a meglévő vízkárelhárítási terv felülvizsgálata, a meglévő kerékpárforgalmi hálózati terv felülvizsgálata, a helyi esélyegyenlőségi program áttekintése és felülvizsgálata. Továbbá új dokumentumként integrált települési vízgazdálkodási terv (ITVT), fenntartható mobilitási terv (SUMP) és települési zöldinfrastruktúra fejlesztési és fenntartási akcióterv (ZIFFA) is készült.

Települési zöldinfrastruktúra fejlesztési és fenntartási akcióterv (ZIFFA):
Mór város Zöldinfrastruktúra Fejlesztési és Fenntartási Akcióterve (ZIFFA) egy olyan stratégiai és operatív szemléletű dokumentum, amely a település természeti és zöldfelületi rendszerének átfogó vizsgálatára, értékelésére és tudatos fejlesztésére irányul. A dokumentum elsődleges célja, hogy megalapozza a város zöld- és kékinfrastruktúra-hálózatának hosszú távon fenntartható, klímatudatos és integrált fejlesztését, összhangban a hazai és európai uniós szakpolitikai keretekkel, valamint a helyi adottságokkal és fejlesztési igényekkel.

Mór Városi Önkormányzat Képviselő-testülete a 76/2026. (II.18.) számú határozatában döntött a „Mór város fenntartható városfejlesztési stratégiájának elkészítése” című projekt további elemeire vonatkozó közbeszerzési eljárás 1. részében, a Települési zöldinfrastruktúra fejlesztési és fenntartási akcióterv (ZIFFA), elkészítése tárgyában a nyertes ajánlattevő DANU Mérnök és Tervező Kft. kiválasztásáról. A dokumentumok elkészítésére vonatkozó szerződés 2026.03.13-én lépett hatályba.

A ZIFFA során két fő társadalmasítási eszköz került alkalmazásra: lakossági kérdőív és lakossági egyeztetés. A ZIFFA készítéséhez kapcsolódóan lakossági kérdőív készült, amelynek célja a városhasználati szokások, a zöldfelületekkel kapcsolatos elégedettség, valamint a fejlesztési igények feltárása volt. A kérdőíves visszajelzések kiegészítették a szakmai helyszíni vizsgálatokat, és segítették a lakosság által érzékelt problémák, hiányok és fejlesztési prioritások beazonosítását. A végleges dokumentáció leadása előtt lakossági egyeztetésre került sor, amelynek célja a ZIFFA főbb megállapításainak, fejlesztési irányainak és javasolt beavatkozásainak bemutatása volt. Az egyeztetés lehetőséget biztosított arra, hogy az érdeklődők megismerjék a dokumentum tartalmát, kérdéseket tegyenek fel, valamint észrevételeket és javaslatokat fogalmazzanak meg. A dokumentum 3. mellékletét az elkészült Fakataszter képezi, mely digitális adatbázis folyamatosan fejleszthető.

Az elkészült végleges dokumentumok a határozat-tervezet mellékletét képezik. 


A Településfejlesztési Bizottság véleményét a Képviselő-testület ülésén ismerteti.

A fentiekre tekintettel az alábbi határozat-tervezetet terjesztem a T. Képviselő-testület elé:

Mór Városi Önkormányzat Képviselő-testülete megismerte és jóváhagyja a TOP_PLUSZ-1.3.1-21-FE1-2022-00005 „Mór Város Fenntartható Városfejlesztési Stratégiájának elkészítése” című projektje keretében elkészült, a határozat 1. számú mellékletét képező Települési zöldinfrastruktúra fejlesztési és fenntartási akciótervet. (ZIFFA).

A Képviselő-testület felkéri a polgármestert, hogy a dokumentumok városi honlapon történő közzétételéről gondoskodjon.


Határidő: 2026.09.15.
Felelős: polgármester( Városfejlesztési és -üzemeltetési Iroda)



Mór, 2026.09.07.




Fenyves Péter
polgármester

